《送别单君范》
宋代·陈著

寒山曾约醉梅香，桃李花时愿始偿。
四海旧交知有几，三年一见去何忙。
春光自好别情恶，老语无多赠意长。
送到溪头重回首，东风吹不住垂杨。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。